Úradný vestník L 048 , 19/02/1997 S. 0016 - 0019



Smernica 96/83/ES Európskeho Parlamentu a Rady z 19. decembra 1996, ktorou sa mení a dopĺňa smernica 94/35/ES o sladidlách používaných v potravinách EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 100a, so zreteľom na smernicu Rady 89/107/EHS z 21. decembra 1988 o aproximácii právnych predpisov členských štátov, týkajúcich sa potravinárskych prídavných látok povolených na použitie v potravinách určených na ľudskú spotrebu [1], najmä na jej článok 3 ods. 2, so zreteľom na návrh Komisie, so zreteľom na stanovisko Hospodárskeho a sociálneho výboru [2], konajúc v súlade s postupom ustanoveným v článku 189b zmluvy [3]; keďže od prijatia smernice 94/35/ES [4] došlo k mnohým zmenám v oblasti sladidiel; kedze je potrebné prispôsobit uvedenú smernicu tomuto vývoju; keďže pred prijatím ustanovení, ktoré môžu mať vplyv na zdravie verejnosti, sa poradilo s Vedeckým výborom pre potraviny ustanoveným rozhodnutím Komisie 95/273/ES [5], PRIJALI TÚTO SMERNICU: Článok 1 Smernica 94/35/ES sa týmto pozmeňuje takto: 1. Článok 1 sa rozšíri o tento odsek: "5. Táto smernica sa takisto vzťahuje na príslušné potraviny, ktoré sú v zmysle smernice 89/398/EHS určené na osobitné použitie vo výžive"; 2. Článok 2 sa pozmeňuje takto: a) odsek 3 sa nahradí týmto: "3. Sladidlá sa nesmú používať v potravinách určených pre kojencov a malé deti, ako sa to uvádza v smernici 89/398/EHS, čo platí aj pre potraviny určené pre kojencov a malé deti so zhoršeným zdravotným stavom, pokiaľ nie je ustanovené inak v osobitných ustanoveniach"; b) pridáva sa tento odsek: "5. "quantum satis"; v prílohe značí, že sa neurčuje maximálna úroveň. Jednako, sladidlá sa používajú v súlade so štandardnou výrobnou praxou, pričom dávka nie je väčšia, než je potrebné na dosiahnutie zamýšľaného cieľa a za predpokladu, že spotrebiteľ sa nezavádza"; 3. Pridáva sa tento článok: "Článok 2a Bez toho, aby sa to dotklo ostatných ustanovení spoločenstva, prítomnosť sladidiel v potravinách sa pripúšťa: - v zložených potravinách bez obsahu cukru alebo so zníženou energetickou hodnotou, v zložených dietetických potravinách určených na nízkokalorickú diétu a v zložených potravinách s dlhodobou trvanlivosťou s výnimkou tých, ktoré sa uvádzajú v článku 2 ods. 3, pokiaľ sa sladidlo môže používať v niektorej zo zložiek viaczložkových potravín alebo - ak sa má potravina použiť len na prípravu zloženej potraviny, ktorá vyhovuje tejto smernici."; 4. Kategória "Vitamíny a dietetické prípravky" sa v prílohe premenuje na "potravinové doplnky/dietetické integrátory na báze vitamínov a/alebo minerálnych zložiek, vo forme sirupu alebo žuvačky"; 5. Tabuľka v prílohe sa doplní o tabuľku v prílohe k tejto smernici. Článok 2 Tam kde to je potrebné, členské štáty novelizujú svoje zákony, iné právne predpisy a správne opatrenia so zámerom: - najneskôr do dňa 19. decembra 1997 povoliť obchodovanie s výrobkami, ktoré vyhovujú tejto smernici; - od 19. júna 1998 zakázať obchodovanie s výrobkami, ktoré nevyhovujú tejto smernici. Jednako výrobky, ktoré sa uviedli na trh alebo označili pred týmto dňom a ktoré nevyhovujú tejto smernici, možno predávať až do vyčerpania zásob. Bezodkladne o tom informujú Komisiu. Pri ich prijímaní členskými štátmi budú tieto opatrenia obsahovať odkaz na túto smernicu, alebo sa k nim tento odkaz pripojí pri príležitosti ich úradného uverejnenia. Spôsob, akým sa vykoná takýto odkaz, ustanovia členské štáty. Článok 3 Toto rozhodnutie nadobudne účinnosť na siedmy deň odo dňa jeho uverejnenia v Úradnom vestníku Európskych spoločenstiev. Článok 4 Táto smernica je určená členským štátom. V Bruseli 19. decembra 1996 Za Európsky parlament predseda K. Hänsch Za Radu predseda S. Barrett [1] Ú. v. ES L 40, 11.2.1989, s. 27. Smernica naposledy zmenená a doplnená smernicou 94/34/ES (Ú.v. č. L 237, 10.9.1994, s. 1). [2] Ú. v. ES C 174, 17.6.1996, s. 1. [3] Stanovisko Európskeho parlamentu z 12. marca 1996 (Ú. v. ES C 96, 1.4.1996, s. 24). Spoločná pozícia Rady z 25. júna 1996 (Ú. v. ES C 315, 24.10.1996, s. 12) a rozhodnutie Európskeho parlamentu z 23. októbra 1996 (Ú. v. ES C 347, 18.11.1996). Rozhodnutie Rady z 9. decembra 1996. [4] Ú. v. ES L 237, 10.9.1994, s. 3. [5] Ú. v. ES L 167, 18.7.1995, s. 22. -------------------------------------------------- PRÍLOHA Poznámka: 1. Pre látku E 952, kyselinu cyklámenovú a jej Na a Ca soli sa maximálne použiteľné dávky vyjadria ako voľná kyselina. 2. Pre látku E 954, sacharín a jeho Na, K a Ca soli sa maximálne použiteľné dávky vyjadria ako voľný imid. E č. | názov | potraviny | maximálna použiteľná dávka | E 950 | acesulfám K | —raňajkové cereálie s obsahom vlákniny vyšším ako 15 % a obsahujúce najmenej 20 % otrúb, so zníženou energetickou hodnotou alebo bez obsahu cukru | 1200 mg/kg | | —polievky so zníženou energetickou hodnotou | 110 mg/kg | | —drobné cukríky na osviežovanie dychu, bez obsahu cukru | 2500 mg/kg | | —nízkokalorické pivo | 25 mg/kg | | —nápoje pozostávajúce zo zmesi nealkoholického nápoja a piva, jablčného muštu, hruškového muštu, liehovín alebo vína | 350 mg/kg | | —liehovinové nápoje obsahujúce menej ako 15 obj. % alkoholu | 350 mg/kg | | —kornútky a oblátky na zmrzlinu, bez obsahu cukru | 2000 mg/kg | | —nízkokalorické cukrovinky vo forme tabletiek | 500 mg/kg | | —Feinkostsalat | 350 mg/kg | | —Eßoblaten | 2000 mg/kg | E 951 | aspartám | —raňajkové cereálie s obsahom vlákniny vyšším ako 15 % a obsahujúce najmenej 20 % otrúb, so zníženou energetickou hodnotoualebo bez obsahu cukru | 1000 mg/kg | | —polievky so zníženou energetickou hodnotou | 110 mg/kg | | —drobné cukríky na osviežovanie dychu, bez obsahu cukru | 6000 mg/kg | | —silno aromatizované osviežujúce pastilky na hrdlo, bez obsahu cukru | 2000 mg/kg | | —nízkokalorické pivo | 25 mg/kg | | —nápoje pozostávajúce zo zmesi nealkoholického nápoja a piva, jablčného muštu, hruškového muštu, liehovín alebo vína | 600 mg/kg | | —liehovinové nápoje obsahujúce menej ako 15 obj. % alkoholu | 600 mg/kg | | —Feinkostsalat | 350 mg/kg | E 952 | kyselina cyklámenová a jej Na a Ca soli | —nápoje pozostávajúce zo zmesi nealkoholického nápoja a piva, jablčného muštu, hruškového muštu, liehovín alebo vína | 250 mg/kg | | —drobné cukríky na osviežovanie dychu, bez obsahu cukru | 2500 mg/kg | | —potravinové doplnky/diétne integrátory na báze vitamínov a/alebo minerálnych zložiek, vo forme sirupu alebo žuvačky | 1250 mg/kg | E 954 | sacharín a jeho Na, K a Ca soli | —raňajkové cereálie s obsahom vlákniny vyšším ako 15 % a obsahujúce najmenej 20 % otrúb, so zníženou energetickou hodnotou alebo bez obsahu cukru | 100 mg/kg | | —polievky so zníženou energetickou hodnotou | 110 mg/kg | | —drobné cukríky na osviežovanie dychu, bez obsahu cukru | 3000 mg/kg | | —nápoje pozostávajúce zo zmesi nealkoholického nápoja a piva, jablčného muštu, hruškového muštu, liehovín alebo vína | 80 mg/kg | | —liehovinové nápoje obsahujúce menej ako 15 obj. % alkoholu | 80 mg/kg | | —kornútky a oblátky na zmrzlinu, bez obsahu cukru | 800 mg/kg | | —Feinkostsalat | 160 mg/kg | E 957 | taumatín | —konzumná zmrzlina | 50 mg/kg | E 959 | neohesperidín DC | —raňajkové cereálie s obsahom vlákniny vyšším ako 15 % a obsahujúce najmenej 20 % otrúb, so zníženou energetickou hodnotou alebo bez obsahu cukru | 50 mg/kg | | —polievky so zníženou energetickou hodnotou | 50 mg/kg | | —drobné cukríky na osviežovanie dychu, bez obsahu cukru | 400 mg/kg | | —potravinové doplnky/diétne integrátory na báze vitamínov a/alebo minerálnych zložiek, vo forme sirupu alebo žuvačky | 400 mg/kg | | —nápoje pozostávajúce zo zmesi nealkoholického nápoja a piva, jablčného muštu, hruškového muštu, liehovín alebo vína | 30 mg/kg | | —liehovinové nápoje obsahujúce menej ako 15 obj. % alkoholu | 30 mg/kg | | —kornútky a oblátky na zmrzlinu, bez obsahu cukru | 50 mg/kg | | —Feinkostsalat | 50 mg/kg | | —nízkokalorické pivo | 10 mg/kg | | —úplné receptúry a výživové doplnky určené na používanie pod lekárskym dohľadom | 100 mg/kg | | —"snacks": na priamu konzumáciu určené, balené, suché, pikantné, výrobky na báze škrobu a obaľované oriešky rôznej príchute | 50 mg/kg | --------------------------------------------------